আজ মরশুমের শীতলতম দিন, কলকাতায় আরও জাঁকিয়ে পড়বে ঠান্ডা?

ওয়েবডেস্ক- বাংলা জুড়ে শীতের (Winter) আমেজ। সেই সঙ্গে কুয়াশা। এবার বাংলায় কনকনে শীতের পূর্বাভাস দিল আলিপুর আবহাওয়া দফতর (Alipur Weather Office) । আর মাত্র দুদিন তার পরে প্রবল ঠান্ডা পড়তে পারে। কলকাতা ও তৎসংলগ্ন পার্শ্ববর্তী অঞ্চলগুলিতে শীতের দাপট সেভাবে না থাকলেও দক্ষিণের জেলাগুলিতে তাপমাত্রা বেশ অনেকটাই কমবে। সাগর থেকে লাগাতার জলীয় বাষ্প ঢোকায় কনকনে ঠান্ডায় বাধা পড়েছিল।

তবে আবহাওয়া অফিস পূর্বাভাস আগেই দিয়েছিল ঘূর্ণিঝড়ের মেঘ ঠান্ডা পড়বে। আজ আলিপুরের আলিপুরের সর্বনিম্ন তাপমাত্রা ১৫.৬ ডিগ্রি সেলসিয়াস রয়েছে। সেই মতোই মরশুমে প্রথমবার ১৬ ডিগ্রির নীচে নামল কলকাতার পারদ

আজ সকালেও ঘন কয়াশার (Fog Alert) চাদর ছিল। রাতেও কুয়াশা থাকবে। বেলার বাড়ার সঙ্গে সঙ্গে ধীরে ধীরে রোদের দেখা মিলবে। পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ, নদিয়া, হগলি, উত্তর ২৪ পরগনা, দক্ষিণ ২৪ পরগনা সব জেলাতেই ভোরের দিকে কুয়াশা থাকবে। আগামী কয়েকদিনের মধ্যেই দক্ষিণবঙ্গের জেলাগুলিতে তামমাত্রা আরও নামতে পারে। বেশ কয়েকটি জেলায় ৪ ডিগ্রি পর্যন্ত তাপমাত্রা কমে যাবে।

আরও পড়ুন- কল্যাণী রুটে নতুন এসি লোকাল! ঘোষণা পূর্ব রেলের, জানুন সময়সূচি

পশ্চিমাঞ্চলের জেলাগুলিতে শীতের দাপট বাড়বে। সেই সঙ্গে পুরুলিয়া, বাঁকুড়া, , ঝাড়গ্রাম, বীরভূমের মতো জেলাগুলিতে হাড় কাঁপানো ঠান্ডা পড়বে। কলকাতাতেও ১৫ ডিগ্রির নীচে পারদ নামার পূর্বাভাস দিয়ে হাওয়া অফিস। এই মুহূর্তে পশ্চিমবঙ্গে বৃষ্টির কোনও পূর্বাভাস নেই। অপরদিকে উত্তরবঙ্গের জেলাগুলিতে ভালোই ঠান্ডার দাপট রয়েছে। সপ্তাহের শেষে তাপমাত্রা আরও নামতে পারে, বিশেষ করে দার্জিলিং ও কালিম্পং–এ শীতের তীব্রতা বৃদ্ধি পাবে।